《秋日过龙兴观墨池》
唐代·李翔

独登仙馆欲从谁，闻有王君旧墨池。苔藓已侵行履迹，洼坳犹是古来规。

竹梢声认挥毫日，殿角阴疑洗砚时。叹倚坛边红叶树，霜钟欲尽下山迟。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。